**รายงานการประชุมสภาองค์การบริหารส่วนตำบลกระดังงา**

**สมัยสามัญที่ ๒/256๓ ครั้งที่ 1**

**วันที่ ๑๔ พฤษภาคม ๒๕๖๓ เวลา ๑๓.๓๐ น.**

**องค์การบริหารส่วนตำบลกระดังงา**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1.2.3.4.5.6.7. ๘. ๙.  ๑๐.  ๑๑.  ๑๒. ๑๓.  | นายโกศล รักษ์วงศ์นายถาวร แสงอรุณ นายปรีชา มุสิกพงศ์นางประชิต ทองปานดีนายเจะแหล๊ะ สระถึงนายวีระเดช เพชรดี นายจรูญ กาญจนเพ็ญ นายนพดล ละม้ายนายลิขิต สีทะนนนายสุทนต์ แสงมณีนางนางสาวสิริพร ช่วยเพชรนายอำนวย ทองอยู่นางสาวนทวรรณ แก้วมรกฎ  | ประธานสภา อบต.สมาชิกสภา อบต. หมู่ที่ ๒สมาชิกสภา อบต. หมู่ที่ ๒ สมาชิกสภา อบต. หมู่ที่ ๕สมาชิกสภา อบต. หมู่ที่ ๖สมาชิกสภา อบต. หมู่ที่ ๖สมาชิกสภา อบต. หมู่ที่ ๑สมาชิกสภา อบต. หมู่ที่ ๓สมาชิกสภา อบต. หมู่ที่ ๔สมาชิกสภา อบต. หมู่ที่ ๕สมาชิกสภา อบต. หมู่ที่ ๗สมาชิกสภา อบต. หมู่ที่ ๑เลขานุการสภา  | โกศล รักษ์วงศ์ถาวร แสงอรุณปรีชา มุสิกพงศ์ประชิต ทองปานดีเจะแหล๊ะ สระถึงวีระเดช เพชรดี จรูญ กาญจนเพ็ญ นพดล ละม้ายลิขิต สีทะนน สุทนต์ แสงมณีสิริพร ช่วยเพชร อำนวย ทองอยู่นทวรรณ แก้วมรกฎ  |  |

 **ผู้ไม่มาประชุม**

 ๑. นายอาภรณ์ ติ้นเส้ง สมาชิกสภา อบต. หมู่ที่ ๕ ขาด

 **ผู้เข้าร่วมประชุม**

1. นายสุธรรม ไชยแก้ว นายก อบต. สุธรรม ไชยแก้ว
2. นายอภิวัฒน์ ไชยแก้ว รองนายก อบต. อภิวัฒน์ ไชยแก้ว

 ๓. นายศักดิ์ศรี บำรุงกร รองนายก อบต. ศักดิ์ศรี บำรุงกรณ์

 ๔. นางสาววิชชุตา สังขพันธ์ เลขานุการนายก วิชชุตา สังขพันธ์

เมื่อที่ประชุมพร้อม นายโกศล รักษ์วงศ์ ประธานสภาฯ ประธานที่ประชุมกล่าวเปิดการประชุม

เวลา ๑๓.๓๕ น. และอ่านหนังสือเชิญประชุมสภาสมัยสามัญที่ ๒/๑๒๕๖๓ ครั้งที่ ๑

**ระเบียบวาระที่ 1** ประธานแจ้งที่ประชุมทราบ

ประธานสภาฯ ในวาระนี้ทางสภามีเรื่องแจ้งให้ที่ประชุมทราบ ประมาณ ๕ – ๖ รายละเอียดให้ทาง

 เลขานุสภาฯ ชี้แจงในรายละเอียด

เลขานุการสภาฯ เรียนท่านประธานสภาฯ และท่านสมาชิกสภาฯ และคณะผู้บริหารทุกท่าน สำหรับเรื่อง

 ที่แจ้งที่ประชุมทราบมีดังนี้ ๑. แขวงทางหลวงชนบทจังหวัดสงขลา ได้มีงบประมาณ

 โครงการอำนวยความปลอดภัยบริเวณหน้าโรงเรียน ถนนสาย สข ๓๐๔๙ แยกทาง

 หลวงหมายเลข ๔๐๘ – บ้านชุมพล จำนวน ๑ แห่ง ซึ่งงานก่อสร้างดังกล่าวอยู่ใน

 เขตตำบลกระดังงา กรณีการก่อสร้างมีปัญหา อุปสรรค สามารถประสานงาน

 ผู้ควบคุมงาน คือ นายประสิทธิโชค แขกทอง นายช่างโยธาชำนาญงาน เบอร์โทร

 ๐๙-๕๑๗๘-๒๙๙๙ ได้

 ๒. ขอให้ทางสมาชิกฯ ทุกท่านช่วยตรวจสอบผู้พิการ ที่มีบัตรคนพิการแล้วแต่ยังไม่ได้

 รับเงินจากทางราชการ ถ้ามีแจ้งทาง อบต.กระดังงา ด้วยเพราะตอนนี้มีไม่ได้รับเงิน

 อยู่ ๑ คน ทั้งที่มีบัตรคนพิการแต่ไม่ได้รับเงินอาศัยอยู่หมู่ที่ ๗ ตอนนี้ช่วยเหลือแล้ว

 ๓.ขอความร่วมมือจากสมาชิทุกท่านให้มีการปลูกผักสวนครัว เพื่อสร้างความมั่น

 คงทางอาหารเพื่อรองรับปัญหาทางเศรษฐกิจที่ชะลอตัว โดยน้อมนำหลักปรัชญาศก.

 พอเพียงมาสร้างความมั่นคงทางอาหาร โดยสำนักงานท้องถิ่นจังหวัดสงขลา ได้ขอ

 ความร่วมมือมายังท้องถิ่น ให้มีการปลูกพืช ๕ อย่างไว้บริโภคภายในครัวเรือน และ

 ถ่ายภาพส่งให้ทาง อบต.กระดังงา เพื่อส่งให้สำนักงานท้องถิ่นจังหวัดสงขลา ทราบ

 โดยมีการรายงานติดต่อกันจำนวน ๓ เดือน

 ๔. การขยายระยะเวลาประกาศถานการณ์ฉุกเฉินในทุกเขตท้องที่ทั่วราชอาณาจักร

 (คราวที่ ๑) ตั้งแต่วันที่ ๑ พฤษภาคม ๒๕๖๓ – ๓๑ พฤษภาคม ๒๕๖๓

 ๕. คำสั่งจังหวัดสงขลา เรื่องการตั้งด่านตรวจ จุดตรวจคัดกรองโรคติดเชื้อไวรัส

 โคโรน่า ๒๐๑๙ (โควิท -๑๙) โดยอำเภอสทิงพระ มีการตั้งด่านลอย โดยให้คำนึงถึง

 ความเหมาะสมตามมาตรการตามที่กรมควบคุมโรคกำหนด มี ด่านคลองแดน

 ต.คลองแดน อ.ระโนด ถนนสาย ๔๐๘ และด่านตรวจบ้านขาว ต.บ้านขาว อ.ระโนด

 ถนนอ.ระโนด – จ.พัทลุง

 ๖. การประชาสัมพันธ์จุดที่มีอินเตอร์เน็ตประชารัฐในพื้นที่ ตำบลกระดังงา ม.๑,๒,๔,

 เพื่อสนับสนุนการช่องทางการสื่อสารของนักเรียน นักศึกษา โดยไม่เสียค่าใช้จ่าย

 เพื่อรองรับการทำงาน work from home เป็นระยะเวลา ๓ เดือน จนถึงเดือน

 มิถุนายน ๒๕๖๓

มติที่ประชุม รับทราบ

ระเบียบวาระที่ ๒ รับรองรายงานการประชุมครั้งที่แล้ว

มติที่ป**ระชุม** มีมติรับรองรายงานการประชุมสภาสมัยวิสามัญที่ ๑/๒๕๖๓ ครั้งที่ ๑ เมื่อวันที่

 ๑๗ เมษายน ๒๕๖๓

ระเบียบวาระที่ ๓ กระทู้ถาม

 ไม่มี

ระเบียบวาระที่ ๔ เรื่องเสนอที่ประชุมเพื่อพิจารณาให้ความเห็นชอบ/อนุมัติ

 ๑. การแก้ไขเปลี่ยนแปลงโครงการวางท่อระบายน้ำพร้อมบ่อพัก คสล. ด้านข้างถนน

 สายกลางบ้านหมู่ที่ ๔ วางท่อระบายน้ำพร้อมบ่อพัก คสล.มอก. ชั้น๓ ขนาดเส้น

 ผ่าศูนย์กลาง ๐.๖๐ เมตร จำนวน ๙๔ ท่อน ยาแนวด้วยปูนทราย พร้อมวางบ่อพัก

 คสล. จำนวน ๕ จุด งบประมาณ ๒๐๘,๐๐๐ บาท เป็นวางท่อ คสล.มอก.ชั้น ๓

 จำนวน ๘๙ ท่อน จำนวนเงิน ๒๐๘,๐๐๐ บาท (คงเดิม)

ประธานสภาฯ รายละเอียดเชิญทางผู้บริหารชี้แจง

นายก อบต. เรียน ท่านประธานสภาฯ และเพื่อนสมาชิกทุกท่าน สำหรับรายละเอียดต่างๆตามเอก

 สารที่แนบไปกับระเบียบวาระการประชุมแล้วซึ่งมีรายละเอียดในการแก้ไขเปลี่ยนแปลง

 ครบถ้วน แต่จะขออธิบายเพิ่มเติมจากการที่สภา อบต.กระดังงา มีการจ่ายขาดเงิน

 สะสมในครั้งก่อน โดยมีการวางท่อ คสล. สายกลางบ้าน ซึ่งผู้รับจ้างมีการก่อสร้าง

 ล้ำพื้นที่เข้ามาในแนววางท่อที่กำหนดไว้ในโครงการในข้อบัญญัติงบประมาณ ๒๕๖๔

 ดังนั้นก่อนจะมีการก่อสร้างโครงการวางท่อตามข้อบัญญัติงบประมาณปี ๒๕๖๔

 ทางกองช่าง จึงลงสำรวจพื้นที่จึงพบว่ามีพื้นที่ทับซ้อนกันในการวางท่อ คสล. จึงต้องมี

 แก้ไขโดยขอมติสภาอบต.กระดังงา ในการแก้ไขเปลี่ยนแปลงก่อนที่จะดำเนินการก่อ

 สร้าง แต่จำนวนปริมาณที่ท่อ คสล. มีจำนวนลดลง จำนวน ๕ ท่อน แต่ยังมีเงินงบ

 ประมาณคงเดิม คือ ๒๐๘,๐๐๐ บาท เพราะมีการ วางท่อตามข้อบัญญัติงบประมาณปี

 ๖๔ ผ่านถนนซอยร่วมใจ ม.๔ บางส่วน ซึ่งปัจจุบันเป็นถนนคอนกรีต ดังนั้นเมื่อมีการ

 วางท่อคสล.พร้อมบ่อพัก ในข้อบัญญัติงบฯ ปี ๒๕๖๔ จึงต้องมีการผ่าถนนคสล.ซอย

 ร่วมใจ ประมาณ ๒ เมตรเพื่อวางท่อคสล. ดังนั้นเงินค่าท่อ คสล. ที่จำนวนลดลง จึง

 เป็นค่าใช้จ่ายในการผ่าถนนพร้อมกับการลงคอนกรีตในบริเวณที่ผ่าถนน คสล. ในจุด

 ดังกล่าวดังกล่าว

ประธานสภาฯ จะมีสมาชิกฯ ท่านใดซักถามเพิ่มเติม หรือไม่ ขอเชิญ (ไม่มี)

 เมื่อไม่มีสมาชิกฯ ซักถามเพิ่มเติม ขอมติที่ประชุมแก้ไขเปลี่ยนแปลง โครงการวางท่อ

 ระบายน้ำพร้อมบ่อพัก คสล. ด้านข้าง ถนนสายกลางบ้านหมู่ที่ ๔ วางท่อระบายน้ำ

 พร้อมบ่อพัก คสล.มอก.ชั้น๓ ขนาดเส้นผ่าศูนย์กลาง ๐.๖๐ เมตร จำนวน ๙๕ ท่อน

 ยาแนวด้วยปูนทราย พร้อมวางบ่อพัก คสล. จำนวน ๕ จุด งบประมาณ ๒๐๘,๐๐๐

 บาท แก้ไขเปลี่ยนแปลงเป็นวางท่อ คสล.มอก.ชั้น ๓ จำนวน ๘๙ ท่อน จำนวนเงิน

 ๒๐๘,๐๐๐ บาท

มติที่ประชุม อนุมัติให้เปลี่ยนแปลง จำนวน ๑๑ เสียง งดออกเสียง ๑ เสียง ไม่อนุมัติ ไม่มี

นายก อบต. เรียนท่านประธานสภาฯ สำหรับการดำเนินการลำดับต่อไปหลังจากสภาฯ อนุมัติให้มี

 การเปลี่ยนแปลง ก็จะเป็นหน้าที่ของกองช่างในการดำเนินการต่อไป

ระเบียบวาระที่ ๕ เรื่องด่วน

 ไม่มี

ระเบียบวาระที่ ๖ เรื่องอื่นๆ

นายก อบต. - ตามที่ได้แจ้งให้สมาชิกทุกท่านหาข้อมูลเกี่ยวกับบ้านที่อยู่อาศัยของราษฎรในพื้น

 ที่ทั้งที่มีบ้านเลขที่และไม่มีบ้านเลขที่ เพื่อจะมีการสนับสนุนเจลล้างมือในครั้งก่อน นั้น

 ตอนนี้ได้รับแจ้งจาก อบจ.สงขลา จะมีการแจกถุงยังชีพ,ข้าวสาร ให้กับประชาชน

 ในจังหวัดสงขลา กระผมเลยเห็นว่าจะเป็นการซ้ำซ้อน และถ้า อบจ.สงขลา แจกแล้ว

 ก็จะงดการซื้อแจกเพราะเป็นการประหยัดงบประมาณของ อบต.กระดังงา ด้วย

 - การแจ้งเรื่องราษฎรในพื้นที่ตำบลกระดังงา ที่ไปทำงานที่ประเทศมาเลเซีย ซึ่งตอนนี้

 ได้เดินทางกลับบ้านแล้ว และมีการมากักกันตัวที่ ศูนย์กักกันอบต.กระดังงา จำนวน

 ๓ คน คือ ราษฎรหมู่ที่ ๖,๗ อีกหนึ่งคน หมู่ที่ ๔ กักตัวดูแลอาการอยู่ที่ รพ.สทิงพระ

 - เรื่องการขอความร่วมมือสมาชิก อบต.กระดังงา ร่วมอยู่เวรยามดูแลผู้ที่มากักกันตัวที่

 อบต.กระดังงาเพราะตอนนี้ทางผู้ใหญ่บ้านเขามีการอยู่เวรยามกันแล้ว ดังนั้นสมาชิก

 อบต. ก็ควรจะอยู่เวรยามกันด้วย และขอฝากทางประธานสภา เพื่อขอความร่วมมือ

 จากสมาชิก อบต.กระดังงา ด้วย ซึ่งทางผู้บริหารก็มาทุกวันแล้ว

นายลิขิต สีทะนน ขอแสดงความเห็นเรื่อง การซื้อถุงยังชีพที่ อบจ.สงขลา จัดซื้อ เขาซื้อได้เพราะเขามี

ส.อบต.ม.๔ ผู้ประสบภัยแล้ว จึงสามารถซื้อแจกทั้งจังหวัดได้ แต่ อบต.กระดังงา เรายังไม่ และ

 เรื่องการอยู่เวรยามเห็นด้วย อยากให้สมาชิกสภา ร่วมแสดงความคิดเห็นและมีมติ

 และฝากถามทางนายก เรื่องการตัดหญ้า และศาลาลอยแพ หมู่ที่ ๔ ที่หลังคาเสียหาย

 เพราะถูกลมพัด ขอให้ช่วยซ่อมแซมด้วย

นางสาวสิริพร ช่วยเพชร ฝากเรื่องตัดหญ้าทางนายก อบต. ด้วย และเรื่องการวางเครื่องออกกำลังกายหมู่ที่ ๖

ส.อบต.ม.๗ ที่ตอนนี้ ชาวบ้านพูดกันว่ามาวางขวางทางเดิน และมีความเห็นว่าถ้าวางแถวเดียว

 จะสามารถเดินผ่านได้แต่เมื่อวางสองแถวทำให้เดินทางลำบาก และเรื่องสนามหมู่ที่ ๗

 สนามเขียว ที่ตอนนี้มีการติดตั้งรั้ว บางคนพูดว่าไม่สะดวกกับการเข้าไปใช้สนาม หรือ

 ว่าไปออกกำลังกาย สำหรับเรื่องการปลูกผักสวนครัวตอนนี้กลุ่มสตรีมีการปลูกกัน

 อยู่แล้ว ครัวละ ๕ ชนิด

นายลิขิต สีทะนน ผมขอเสริมเรื่องการปลูกผักสวนครัว เนื่องจากตอนนี้ทางพัฒนาที่ดิน มีการแจกกล้วย

ส.อบต.ม.๔ สับปะรด เพื่อเอาไปใช้ในการทำปุ๋ยอินทรีย์ ไม่ว่าจะเป็นหมู่บ้านไหนถ้าสนใจ และ

 ฝากประชาสัมพันธ์ วันที่ ๑๕ พฤษภาคม ๒๕๖๓ จะมีหมออนามัย, อสม.มาดูแลคน

 ป่วยติดเตียง หมู่ที่ ๕,๖ เพื่อดูสภาพและจะมีการช่วยเหลือทำบัตรคนพิการต่อไป

ประธานสภาฯ ขอเชิญนายกอบต. ตอบข้อสอบถามของสมาชิก

นายก อบต. เรียนท่านประธานสภาฯ สำหรับคำถามที่สมาชิกสอบถาม ก็จะตอบว่าการตัดหญ้า

 น่าจะอยู่บริเวณหมู่ที่ ๓ แต่ชุดนี้มีการทำดีเพราะใช้รถและมีการตัดกิ่งไม้ให้ได้ด้วย

 เรื่องการซ่อมแซมหลังคาอาคารหมู่ที่ ๔ ก็จะฝากผ่านทางปลัด อบต.ในการประสาน

 กองช่างในการดูแล และเรื่องสนามกีฬาหมู่ที่ ๖ ในการกั้นรั้ว ก็ทำตามความต้องการ

 ของสมาชิก อบต.ในพื้นหมู่ที่ ๖ และเรื่องการวางเครื่องออกกำลังกายหมู่ที่ ๗ ก็มีการ

 ร่วมออกแบบและร่วมกันคิดตามความต้องการของคนในพื้นที่และสมาชิก อบต.และ

 กองช่างช่าง และเรื่องการติดตั้งรถประชาสัมพันธ์เคลื่อนที่ ซึ่งตอนนี้ดำเนินการติด

 ตั้งแล้วเสร็จ ดังนั้นก็จะสามารถประกาศข่าวประชาสัมพันธ์ ได้ ทั้งข่าว อบต.หรือส่วน

 ราชการอื่นหรือข่าวของราษฎรในพื้นที่ งานตาย งานบวช เป็นต้น

มติที่ประชุม รับทราบ

นายก อบต. เรื่องการอยู่เวรยามขอให้ทาง สภา อบต.กระดังงา ช่วยดำเนินการให้ด้วยซึ่งทาง

 คณะผู้บริหารฯ จะได้มาอยู่ร่วมเวรยามศูนย์กักกันฯ ที่อบต.กระดังงาด้วย

ประธานสภาฯ สำหรับเรื่องการอยู่เวรยามก็ขอให้ทุกท่านร่วมแสดงความคิดเห็น และสรุปเป็นข้อ

 ตกลงด้วย

เลขานุการสภา เรียนท่านประธานสภาฯ ดิฉันขอเสนอเรื่องการอยู่เวรยามว่าจะอยู่กัน ๖ ชม. หรือ

 ๑๒ ชม. คือ ๑๖.๐๐ – ๒๔.๐๐ น.และ๒๔.๐๐- ๐๖.๐๐ น. หรือ ๑๘.๐๐ – ๐๖.๐๐น.

 และอยู่คืนละกี่คน

นายปรีชา มุสิกพงศ์ จะอยู่อย่างไร เพราะ ๒ แห่ง แต่เห็นด้วยถ้าคืนละ ๒ คน เวลา ๑๖.๐๐ – ๒๔.๐๐ น.

ส.อบต.ม.๒ จำนวน ๑ คน และเวลา ๒๔.๐๐- ๐๖.๐๐ น. จำนวน ๑ คน

นายลิขิต สีทะนน เสนอให้อยู่ที่ อบต.กระดังงา ที่ศูนย์กักกันฯที่เดียว ส่วนเรื่องการลาดตระเวณก็เป็น

ส.อบต.ม.๔ เรื่องของกำนัน ผู้ใหญ่บ้าน

นายจรฺญ กาญจนเพ็ญ เสนอถ้ารวมกันได้ทั้ง ๒ แห่ง ให้มาอยู่ที่ศูนย์ อบต. และสมาชิก อบต. อยู่คนละ ๔ ชม.

ส.อบต.ม.๑ เพราะจะได้ประหยัด

ประธานสภาฯ จะมีท่านแสดงความคิดเห็นเพิ่มเติมหรือไม่ ถ้าไม่มี ขอมติที่ประชุมในการอยู่เวรยาม

 ที่ศูนย์กักกันฯ อบต.กระดังงา ด้วยดังนี้ ๑. ข้อเสนอกำหนดอยู่คืนละ ๒ ท่าน

 ตั้งแต่เวลา ๑๘.๐๐น. – ๒๔.๐๐ น. และเวลา ๒๔.๐๐น. – ๐๖.๐๐ น.

มติที่ประชุม เห็นชอบอยู่คืนละ ๒ คน ตั้งแต่เวลา ๑๘.๐๐น. – ๒๔.๐๐ น. และเวลา

 ๒๔.๐๐น. – ๐๖.๐๐ น. จำนวน ๑๑ ท่าน ไม่เห็นชอบ ไม่มี งดออกเสียง ๑ ท่าน

ประธานสภาฯ อีกข้อเลือกที่เหลือก็เป็นอันว่าไม่ต้องขอความเห็นชอบ

มติที่ประชุม รับทราบ

 ปิดประชุมเวลา ๑๔.๔๕ น.

 (ลงชื่อ)

(นางสาวนทวรรณ แก้วมรกฎ) ผู้จดรายงานการประชุม

 เลขานุการสภาอบต.กระดังงา

 (ลงชื่อ)

 (นายโกศล รักษ์วงศ์)

 ประธานสภา อบต.กระดังงา

คณะกรรมการตรวจรายงานการประชุม

 (ลงชื่อ) ประธานกรรมการฯ

 (นายจรูญ กาญจนเพ็ญ)

 (ลงชื่อ) กรรมการฯ (ลงชื่อ) กรรมการฯ

 (นายปรีชา มุสิกพงศ์) (นายอาภรณ์ ติ้นเส้ง)